જ્યારે એિપ્રલ 2018માં 4.9 ટકાના સ્તરે રહ્યો હતો. આમ માસિક ધોરેણે પીછેહઠ થઈ છે. મેન્યુફેક્ચરિંગ અને પાવર સેક્ટરમાં વૃદ્ધિદર ધીમો જોવા મળ્યો હતો. મેન્યુફેક્ચરિંગમાં કુલ ૨૩ ઉદ્યોગો પૈકી ૧૩ ઉદ્યોગોમાં મે મહિનામાં સકારાત્મક વૃદ્ધિદર નોંધાયો હતો. માઈનિંગ સેક્ટરમાં ૫.૭ ટકા વૃદ્ધિ નોંધાઈ હતી. મેન્યુફેક્ચરિંગમાં ૨.૮ ટકા અને ઈલેક્ટ્રીસિટી સેક્ટરમાં ૪.૨ ટકા વૃદ્ધિ નોંધાઈ હતી. એપ્રિલ-મે ૨૦૧૮માં બે મહિનામાં આ ત્રણ સેક્ટરનો સંયુક્ત વૃદ્ધિદર અનુક્રમે ૪.૯ ટકા, ચાર ટકા અને ૩.૧ ટકા થયો હતો. કન્ઝ્યુમર ડ્યૂરેબલ્સમાં ૪.૩ ટકા વૃદ્ધિ નોંધાઈ હતી, જ્યારે કન્જ્યુમર નોન-ડ્યૂરેબલ્સ સેક્ટરમાં નકારાત્મક -૨.૬ ટકા વૃદ્ધિ નોંધાઈ હતી. રિટેલ ફુગાવાનો દર જૂન મહિનામાં પાંચ મહિનાની ટોચે પહોંચી ગયો હતો અને પાંચ ટકા થઈ ગયો હતો. નોંધપાત્ર બાબત એ છે કે જૂનમાં ખાદ્યચીજોના ભાવ ઘટવા છતાં ફુગાવો વધ્યો હતો.